|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 21, veljače, 2023.

**ZAPISNIK 5. SJEDNICE ODBORA ZA EKOLOŠKU PROIZVODNJU, CVJEĆARSTVO I LJEKOVITO BILJE**

Sjednica se održala **21. veljače 2023, u 17.00 sati** preko online aplikacije ZOOM

**Dnevni red:**

**1. Usvajanje zapisnika sa prošle sjednice odbora**

**2. Komuniciranje prijedloga odbora s javnosti i ministricom (otvoreno pismo)**

**3. IAKS mjere**

**4. Razno**

PRISUTNI:

Željko Herner, Amalka Vukelić, Toni Grossi, Darko Grivičić, Mirjana Kovaček, Slavimir Brkić, Rodoljub Džakula, Katarina Johum, Mladen Jakopović

HPK: Ana Klobučar

1.**Usvajanje zapisnika sa prošle sjednice odbora**

Zapisnik je usvojen.

**2. Komuniciranje prijedloga odbora s javnosti i ministricom (otvoreno pismo)**

Potrebno je poslati pismo prema Ministarstvu na temelju pristiglih komentara članova Odbora na mail. Cilj je izvući najbitnije i stavke i na temelju toga formirati dopis. Nakon toga bi cijeli Odbor trebao kružno odobriti dopis.

Gotovi svi iz Odbora su poslali dobre i konkretne komentare.

G. Darko Grivičić je komentirao da što se tiče trenutne situacije u ekološkoj proizvodnji, ostati će samo 25 % unutar nje jer je tako najisplativije. Pasti će ekološka proizvodnja kao i komercijalna također.

Mladen Jakopović je također poslao svoj komentar te tablicu koja je svima proslijeđena sa predloženim izmjenama koja se također treba ugraditi u dopis i biti spremno za sastanak UO gdje će predsjednik moći obraniti formirane stavove.

**3. IAKS mjere**

Što se tiče mjere 10.1.15. potpuno u ukinuli jedinu mjeru koja izravno doprinosi zelenom planu, zamjena mineralnih gnojiva sa ekološki prihvatljivim gnojivima i to se kao mjera nigdje ne pojavljuje Bilo bi potrebno to vratiti, da se smanji ukupna količina mineralnog gnojiva.

Bivša mjera 10.1. - ostalo je sve isto, samo se to sad sve preraspodijelilo na 7 ili 8 mjera, s time da se dosta mjera ne može kombinirati sa ekološkom i to isključuje jedno druge.

To je nešto što bi ratarima bi to trebalo koristi jer je sad jednogodišnji plan svih mjera u mjeri 10, tu se treba vidjeti može li se kombinirati ekološka mjera sa korištenjem stajskog gnojiva.

Što se tiče samih mjera koje idu od ove godine , one se nisu puno mijenjale. Vezane su na eko sheme, kombiniraju se, tu su sada izbačene one mjere za korištenje ekoloških gnojiva u cilju smanjenja mineralnih gnojiva i korištenje digestata, sada to nedostaje.

Također nigdje se ne spominje ljekovito i začinsko bilje i višegodišnji nasadi u ljekovitom bilju (lavande, smilje..). To su mjere 11.2 i 70.04 - nedostaje višegodišnje ljekovito bilje. Osim toga potrebno je dodati korištenje ekoloških gnojiva i međurednu obnovu.

Nelogičnost unutar mjere – minimalna površina za trajne nasade je 0,25, a povrtlarstvo je 0,5. Dakle, potrebno je u članku 54., stavak 3. i 4., spustiti na 0,25 za povrće.

Što se tiče konzervacijske obrade tu se traži dvopolje ili plodored, što znači da svi trajni usjevi se ne mogu kombinirati sa ekološkom. To je čisti promašaj.

G. Darko Grivičić će poslati na mail dodatno sažetak izračuna za ratarske kulture.

Krški pašnjaci – ekološki pašnjaci zahtijevaju min. 0,3 uvjetnih grla, puno je jednostavnije prodati svu stoku i imati krške pašnjake bez stoke u konvecionali jer je isplativije, nego imati ekološki pašnjak i morati držati stoku.

Prijedlog bi bio: Da se korisniku uvjetuje korištenje potpore na pašnjaku , uvjetnim grlom 0,3, odnosno 0,1 na kontinentalnom dijelu. Svi korisnici potpore za pašnjak koji nemaju stoku, neka ih prebace na livadu.

Tko ne zadovoljava uvjetno grlo prema koeficijentu ili nema stoku, da se prebaci u livadu.

Na temelju svih zaključaka će ići cirkularno pismo sutra do 12 sati gdje će svi moći dodatno dopuniti komentarima.

**ZAKLJUČCI:**

* **poslati pismo prema Ministarstvu na temelju pristiglih komentara članova Odbora na mail , izvući najbitnije stavke i na temelju toga formirati dopis**
* **mjere 10.1.15. potrebno je vratiti** **zamjenu mineralnih gnojiva sa ekološki prihvatljivim gnojivima**
* **mjere 11.2 i 70.04 - nedostaje višegodišnje ljekovito bilje.**
* **potrebno je dodati korištenje ekoloških gnojiva i međurednu obnovu**
* **u članku 54., stavak 3. i 4., spustiti na 0,25 za povrće**
* **uvjetovanje korištenje potpore na pašnjaku , uvjetnim grlom 0,3, odnosno 0,1 na kontinentalnom dijelu**
* **Tko ne zadovoljava uvjetno grlo prema koeficijentu ili nema stoku, da se prebaci u livadu**